OpenLLM-France/wikimedia huggingface dataset:
# Estatu burujabe

Nazioarteko zuzenbidean, estatu burujabea edo estatu independentea —edo, besterik gabe, estatua— lurralde geografiko jakin baten gain burujabetza duen gobernu zentral batek ordezkatutako nortasun juridiko bat da. Nazioarteko legeek estatu burujabeak oinarrizko lau baldintzen arabera zehazten dituzte: biztanleria iraunkor jakin bat, lurralde zehatz bat, gobernu bat eta beste estatu burujabeekin harremanak ezartzeko gaitasuna izatea. Estatu burujabe bat beste estatu edo goi botere baten menpe ez dagoela ere jotzen da.

## Kanpo estekak

* Datuak: Q3624078
# Estatu islamiko

    Artikulu hau gobernu motari buruzkoa da; Irak eta Siriako estatuari gaitzat duena beste hau da: «Estatu Islamikoa»
Estatu islamiko bat (arabieraz: الدولة الإسلامية‎‎, al-dawlah al-islamīyah) Islameko xaria oinarri duen estatu bati ematen zaion izena da. Islamaren lehenengo urteetatik hainbat izan dira euren burua Islamikotzat izendatu duten estatu eta gobernuak, hasita Mahomak gidatutako kalifatotik, eta ondoren kalifa izendatu diren beste askorekin jarraituta. Kalifa hitzak "Mahomaren ondorengoa" dela adierazten du.
Hala ere, "Estatu islamiko" adierak konotazio modernoak hartu ditu XX. mendetik hona. Estatu islamikoaren kontzepzio modernoa Abul A'la Maududi, Ayatollah Ruhollah Khomeini, Israr Ahmed eta Sayyid Qutb bezalako ideologoek garatu dute. Lehenego kalifatoaren nozioan bezala, Lege Islamikoan oinarritzen dira. Hala ere despotismo edo monarkiatan ez bezala, Estatu islamiko moderno batek hauteskundeak, parlamentuak, botere judiziala eta burujabetza izan ditzake.
Gaur egun musulmanak gehiengo diren herri askotan hartu dute Lege islamikoa oinarritzat. Herrialde batzuek Islama euren erlijio izendatu duten konstituzioetan, baina ez dute lege islamikoa erabiltzen epaitegietan. Monarkiak ez diren Estatu islamikoek Errepublika islamiko izena hartu ohi dute.

## Kanpo estekak

* Datuak: Q4204060
* Multimedia: Islamic states / Q4204060
# Estatu ez-konfesional

Estatu ez-konfesionala edo estatu akonfesionala erlijio jakin batekin bat egiten ez duena eta ofizial gisa onartzen ez duena, nahiz eta zenbait erlijio-erakunderekin akordioak izan ditzakeen (lankidetzakoak edo laguntza ekonomikokoak, nagusiki). Estatu akonfesionala ez da estatu laikoa.
Egun mendebaldeko estatu gehienak akonfesional edo laikoak dira, Espainiak, adibidez, horrela aldarrikatzen du bere burua Espainiako 1978ko konstituzioaz geroztik:
| « | Erlijio batek ere ez du izango estatu-izaerarik. Botere publikoek kontuan hartuko dituzte Espainiako gizartearen erlijio-sinesmenak, eta Eliza Katolikoarekin eta beste erlijioekin lankidetza-harremanak izango dituzte | » |
| —16.3 artikulua |||

## Kanpo estekak

* Datuak: Q23929948
# Estatu itsasgabe

Estatu itsasgabeak itsasertzik ez duten lurbarneko estatuak dira, hau da, itsasorako irteera naturalik ez dutenak.
Itsaso itxien ertzean kokatuta daudenak ere haietakoak dira, hau da, berez aintzira handiak diren baina itsaso izena dutenak (adibidez, Kaspiar Itsasoaren ertzeko zenbait estatu).

## Estatu itsasgabeak

Mundu osoan, 45 estatu itsasgabeak dira:
| Afganistan Afrika Erdiko Errepublika Andorra Armenia Austria Azerbaijan Bielorrusia Bhutan Bolivia | Botswana Burkina Faso Burundi Eslovakia Etiopia Hungaria Hego Sudan Kazakhstan Kirgizistan | Kosovo Laos Lesotho Liechtenstein Luxenburgo Mazedonia Malawi Mali Moldavia | Mongolia Nepal Niger Paraguai Ruanda San Marino Serbia Swazilandia Suitza | Tajikistan Turkmenistan Txad Txekia Uganda Uzbekistan Vatikano Hiria Zambia Zimbawe |

### Itsasgabe bikoitzak

Haien artean badira bi estatu itsasgabe bikoitz: Liechtenstein eta Uzbekistan, estatu itsasgabez guztiz inguratua daudelako.

## Estatu erdi-itsasgabeak

Hurrengo estatuak ia itsasgabeak dira, itsasertzak mugen zati txiki-txikiak baitira:
* Benin
* Bosnia-Herzegovina
* Eslovenia
* Gambia
* Kongoko Errepublika Demokratikoa
* Irak
* Jordania
* Togo

## Kanpo estekak

* Datuak: Q123480
* Multimedia: Landlocked countries / Q123480
# Estatu arrazoi

Estatu arrazoia edota interes nazionala, Estatu jakin baten interesak onartzea eta haien arabera jokatzean datza. Nikolas Makiavelok sortutako kontzeptua da, ondoren Francesco Guicciardini eta Giovanni della Casak ere landu zutena, baina Giovanni Boterok bakarrik garatu zuen dotrina gisa (Della Ragion di Stato, 1589). Dotrina honen arabera gobernu ala agintariek Estatuaren osasuna eta indarra mantendu ala handitzeko helburuz hartutako salbuespen neurriei aipamen egiten die, betiere Estatuaren biziraupena gizabanako edo pertsona taldeen eskubideen gainetik dagoen goreneko balorea delako ideia oinarrituta.
Maiz, Estatuen gehiegikeriak eta bereziki estatu terrorismoa burutu edo diktadurak ezartzeko aitzakitzat erabilia izan da.

## Kanpo estekak

* Datuak: Q622857
# Estatu bien konponbidea

Estatu bien konponbidea deritzo Israelek eta Palestinak elkarren arteko bakea lortzeko bakoitzak bere estatu propioa izateko eskubideari. Ideia honen arabera, Jordan ibaiaren eta Mediterraneo itsasoaren artean bi estatu eraiki behar dira: Israel eta Palestina.
1947an Nazio Batuen Erakundeak hartutako erabakia estatu judua eta estatu arabiarra eraikitzea izan zen, Jerusalen lurralde neutro batean sartuz. Plan horretatik estatu judua sortu zen, baina arabiarrek uko egin zioten zatiketari (lurralde osoa beraiena zela zioten) eta estatu arabiarrik ez zen sortu.
1967ko Sei Eguneko Gerraren ostean Israelek okupatutako Zisjordania eta Gazaren okupazioari amaiera emateko bidea dela uste dute nazioarteko agintari gehienek. Era berean, errefuxiatu palestinarren arazoa konponduko litzateke eta Israelek bere auzokideekiko dituen harreman gatazkatsuak konpontzen lagunduko luke. 2002an egindako inkesta baten arabera, herritar palestinar eta israeldarren %72ak 1967ko gerraren aurreko mugetan oinarritutako bi estatuetako konponbidea babesten du. Hala ere, Iranek eta Hamas eta Hezbollah bezalako taldeek lurralde osoa palestinar arabiarrena dela defendatzen dute eta Erakunde Sionista deuseztatzea nahi dute.
2007ko Annapoliseko Goi Bileran hiru parteek (Palestinako Aginte Nazionalak, al-Fatah-ren gidaritzapean, Israelgo gobernuak eta Ameriketako Estatu Batuek) bultzada berria eman zioten estatu palestinarraren sorrerari. Hala ere, akordioa oztopatzen duten hiru puntu garrantzitsu daude: Jerusalen hiriburuak izan beharreko estatusa, estatu bien arteko mugak eta Israelek Zisjordanian dituen kolonoen etorkizuna, eta errefuxiatu palestinarren itzulera eskubidea.

## Kanpo estekak

* Datuak: Q719543
# Erwood

Erwood, galesez: Erwyd, Galesko komunitate eta udalerri bat da, Powys konderrian. Wye ibaiaren ertzean dago, A470 errepidean eta Builth Wells udalerritik 6 milia hego-ekialdera.
2011ko erroldaren arabera 429 biztanle zituen.

## Kanpo estekak

* Datuak: Q5396240
* Multimedia: Erwood / Q5396240
# Erxleben

Erxleben Alemaniako udalerri bat da, Saxonia-Anhalt estatuan. Azken zentsuaren arabera 2.788 biztanle zituen, 83,52 kilometro koadroko azaleran.

## Kanpo estekak

* Datuak: Q573464
* Multimedia: Erxleben / Q573464
# Eryrys

Eryrys, Galesko iparraldean dagoen udalerri bat da, Denbighshire eremuan. Mold udalerritik 5 milia hegoaldera dago.

## Kanpo estekak

* Datuak: Q5396335
* Multimedia: Eryrys / Q5396335
# Erwitte

Erwitte Alemaniako hiri-udalerri bat da, Ipar Renania-Westfalia estatuan. Azken zentsuaren arabera 16.333 biztanle zituen, 89,41 kilometro koadroko azaleran.

## Kanpo estekak

* Datuak: Q11064
* Multimedia: Erwitte / Q11064
# Erycinae

Erycinae Boidae familiako narrasti subfamilia bat da. Afrikako mendebaldetik Indiara eta Ameriketako Estatu Batuetako mendebaldean aurki daitezke.

## Generoak

* Calabaria Gray, 1858
* Charina Gray, 1849
* Eryx Daudin, 1803
* Lichanura Cope, 1861
eta honako genero fosilak
* †Bransateryx Hoffstetter & Rage, 1972
* †Calamagras Cope, 1873
* †Ogmophis Cope, 1885

## Kanpo estekak

* Datuak: Q2220578
* Multimedia: Erycinae / Q2220578
* Espezieak: Erycinae
# Erwinia

Erwinia generoa bakterio Gram negatiboz osatua dago, Enterobacteriaceae familia barruan sailkatzen direnak. Anaerobio fakultatiboak dira eta mugikorrak. Ez dute laktosaren hartzidura burutzen eta ez dute esporarik sortzen.
Erwin Smith bakteriologoak aipatu zituen estreinakoz bakterio hauek, eta bere omenez haren izena hartu zuten.
Genero honetako bakterioak ez dira giza-patogenoak. Landareentzat, aldiz, oso kaltegarriak dira, izurrite latzak sortuz. Erwinia amylovora (fruta-arboletako patogenoa) eta Erwinia carotova (patatak eta azenarioak hondatzen dituena) dira nekazaritzan kalte gehien egiten dituztenak.

## Espezieak

* Erwinia amylovora
* Erwinia aphidicola
* Erwinia billingiae
* Erwinia carotovora (egun Pectobacterium carotovorum)
* Erwinia chrysanthemi
* Erwinia mallotivora
* Erwinia papayae
* Erwinia persicina
* Erwinia psidii
* Erwinia pyrifoliae
* Erwinia rhapontici
* Erwinia toletana
* Erwinia tracheiphila
* Erwinia dacicola (hautagaia)

## Kanpo estekak

* Datuak: Q134827
* Multimedia: Erwinia / Q134827
* Espezieak: Erwinia
# Eryri

Eryri (ingelesez Snowdonia) Galesko ipar-mendebaldean dagoen mendigunea da, Gwynedd eta Conwy konderrietan kokatua dago. Halaber, 1951tik Natur Parkea da .

## Parkea

Parke hau Snowdonia National Park Authority erakundeak kudeatzen du, berau Gwynedd eskualdeko agintaritzak, Galesko Gobernuak eta Erresuma Batuko ordezkaritzak kudeatzen dutelarik. Beste herrialdeetako parkeak ez bezala, Eryri (Ingalaterra eta Galesko beste parkea batzuen antzera) lursail publiko eta pribatuez osatua dago, guztiak agintaritza zentral baten plangintzaren bidez kudeatzen direlarik. PArke honetako osaketa honako hau da:
| Jabetza mota | Zatia (%) |
| Pribatua | 69,9 |
| Basoen Batzordea | 15,8 |
| Ondare Nazionala | 8,9 |
| Ingeles Natura/CCW | 1,7 |
| Parke Nazionaleko Agintaritza | 1,2 |
| Ur enpresak | 0,9 |
| Bestelakoak | 1,6 |
Parkearen barnean 26.000 pertsona inguru bizi dira. Urtero milioika bisitari bertatarzen dira. Ingalaterra eta Galesko hirugarren parkerik handiena da. Parke honetako lursailen zati handi bat nekazaritza jarduetarako ustiatzen da. 1998an berrantolaketa bat izan ondoren, parkea Gwynedd eta Conwy konderrietan barna hedatzen da. Parkearen agintaritza 18 kidek osatzen dute, haietako 9 Gwynedd konderriak hautatutakoak dira, 3 Conwy konderriak eta gainontzeko 6ak Galesko Legebiltzarrak. Bitxikeria gisa, parkeko lursailen barnean erdialdeko gune txiki bat parketik kanpo gelditzen da, hain zuzen ere, Blaenau Ffestiniog udalerria eta bere arbel harrobiari dagokion gunea. Gune hau nahitan laga zen kanpoan, bertako harrobien itxieraren ondoren industria arinaren sorrera bultzatzeko asmoz.

## Mendigunea

Hona hemen mendikate honetako 10 gailur garaienak:
* Yr Wyddfa (1.085 m) bera mendiguneko eta Gales osoko tontorrik garaiena da.
* Garnedd Ugain (1065 m)
* Carnedd Llewelyn (1064 m)
* Carnedd Dafydd (1044 m)
* Glyder Fawr (1001 m)
* Glyder Fach (994 m)
* Pen yr Ole Wen (978 m)
* Foel Grach (976 m)
* Castell y Gwynt (972 m)
* Yr Elen (896 m)
* Cadair Idris (893 m)

## Natur Parkea

2.142 km2-ko azalera eta 60 km-ko kostaldea dauzka. Eskualde honetan bizi diren biztanleen %62a galeserazko hiztunak dira.

## Iruditegia

* Eryri eremua orlegiz adierazita.
* Glyderauko bidezidorra Llanberis udalerritik hurbil.
* Eryriko hegoaldeko muga eta oinezkoentzako seinalea Llyn Barfog aintziratik hurbil.
* Snowdon mendia.

## Kanpo estekak

* Eryri Natur Parkearen webgunea (Galeseraz) (Ingelesez)
* Datuak: Q867913
* Multimedia: Snowdonia / Q867913
# Ethel Baraona

Ethel Baraona Pohl arkitektoa, kritikaria, editorea eta arkitekturako komisarioa da. San Salvadorren jaio zen, El Salvadorren, eta gaur egun Bartzelonan (Katalunia) bizi da 1998tik.

## Biografia eta jardunbide profesionala

Baraona Pohl-ek arkitektura ikasi zuen San Salvadorreko Albert Einstein Unibertsitatean. 2007an dpr-barcelona sortu zuen Bartzelonan César Reyes Nájera-rekin batera, ikerketa estudio eta argitaratzaile independentea, arkitektura, teoria politikoa eta esparru sozialaren arteko elkargunea formatu desberdinetan aztertzen duena. Baraona Quaderns argitalpenaren editorea eta Volume aldizkariko erredakzio batzordeko kidea izan zen, non 2003tik arkitektura teoriko eta kritikari gisa lan egin du.

## Erreferentziak

* ↑ Roca Gallery. Ethel Baraona. .

## Kanpo estekak

* Datuak: Q104373873
# Ethel Houston

Ethel May Houston (Albacete, Gaztela-Mantxa, 1924ko apirilaren 19a – Edinburgo, Eskozia. 2017ko azaroaren 30a) Albaceten jaiotako abokatu eskoziarra izan zen, kriptografia enigma kodeen deszifratzailea eta aitzindaria, Eskoziako abokatu-bulego bateko bazkide nagusia bihurtu zen lehen emakumea izan zen eta.
Britainiar Inperioko Ordenarekin kondekoratuta, 1975etik 1981era bitartean Zuzenbide Gizartearen Kontseiluan jardun zuen lanean, eta kargu horretan lehen emakumeetako bat izan zen. Eskoziako Lege Zerbitzuen Errege Batzordean eta Arraza Berdintasunerako Batzordean ere jardun zuen.

## Biografia

Ethel May Houston Albaceten jaio zen 1924ko apirilaren 19an, kristau-gurasoek herrialde horretan misiolari lan egiten zuten eta. Bere amak ere izen bera zuen, Ethel. 16 urterekin Edinburgoko Unibertsitatera joan zen.

## Lan ibilbidea

Bletchley Parkeko lehen errekrutetako bat izan zen, eta Hut 6an lan egin zuen Bigarren Mundu Gerraren azken urtean. Gordon Welchman-en agindupean, Alan Turing-en Bombe izeneko makina hobetzeko lan egin zuen eta menuak sortzeko erabilitako mezu-zerrendak osatu zituen.
1949an Balfour and Manson abokatu eskoziarren etxearen bazkide egin zen. Enpresaren lau bazkideetako bat izan zen, eta Eskoziako enpresa bateko bazkide nagusi izan zen lehen emakumea.

### Heriotza

Eskoziako hiriburuan hil zen, Edinburgon, 2017ko azaroaren 30ean, 93 urte zituela. Haren esanean, "pentsalari inkonformista, borrokalaria eta erabat independentea" zen.

## Sariak eta aintzatespenak

* Britainiar Inperioko Ordenarekin kondekoratuta.
* 1981ean OBE bat eman zioten.
* 2009an Zuzenbide Elkarteko ohorezko kide izan zen.

## Erreferentziak

* ↑ Obituary - Ethel Houston, pioneering lawyer and Enigma code breaker. .
* 1 2 3 4 Obituary: Ethel May Houston, Bletchley Park veteran, solicitor, Law Society Council member, entertaining hostess. .
* ↑ ISSN https://es.dbpedia.org/page/Ethel_Houston..
* ↑ (Ingelesez) News, S. T. V.. «Pioneering lawyer and Enigma codebreaker dies aged 93» STV News (Noiz kontsultatua: 2023-12-10).
* ↑ «Ethel Houston» Bing (Noiz kontsultatua: 2023-12-10).
* 1 2 Elaine Motion: Proud to be following in Ethel Houston’s footsteps. .
* ↑ (Ingelesez) «Tribute to Ethel Houston OBE» Law Society of Scotland (Noiz kontsultatua: 2023-12-10).

## Kanpo estekak

* Datuak: Q68916193
# Espainiako emakumezkoen Errugbiko Ohorezko B maila

Espainiako emakumezkoen Errugbiko Ohorezko B maila (gaztelaniaz: División de Honor B femenina de rugby) Espainian emakumezkoek jokatzen duten errugbi txapelketa nagusiaren bigarren maila da. Ohorezko maila bezala, Espainiako Errugbi Federazioak antolatzen du, eta gaur egun 8 taldek parte hartzen dute.

## Lehiaketa sistema

2021-22 denboraldian, 8 talde aritu ziren ligan, bi itzuliko sisteman, denak denen aurka. Puntuak honela banatzen dira:
* garaipena: 4 puntu
* berdinketa: 2 puntu
* erasoko bonusa, 4 entsegu edo gehiago lortzen dituen taldeari: puntu bat
* defentsako bonusa, 7 puntu edo gutxiagoko aldeaz galtzen duen taldeari: puntu bat

## Palmaresa

| Urtea | Txapelduna | Bigarrena | Euskal Herrikoak |
| 2017-18 | Universitario Sevilla | El Salvador | La Unica |
| 2018-19 | El Salvador | Les Abelles | Eibar |
| 2019-20 | Eibar | Les Abelles | 1. Eibar |
| 2020-21 | San Cugat | Getxo | 2. Getxo |
| 2021-22 | El Salvador | Les Abelles | 4. Getxo |
| 2022-23 | FC Barcelona | Getxo | 2. Getxo |
| 2023-24 | Getxo | Cisneros | 1. Getxo |

## 2024-25 denboraldiko euskal taldeak

| Taldea | Herria | Zelaia |
| Eibar Rugby Taldea | Eibar | Unbe |

## Erreferentziak

* ↑ 2017-18 denboraldia. Federación Española de Rugby, ferugby.es (Noiz kontsultatua: 2022-8-6).
* ↑ 2018-19 denboraldia. Federación Española de Rugby, ferugby.es (Noiz kontsultatua: 2022-8-6).
* ↑ 2019-20 denboraldia. Federación Española de Rugby, ferugby.es (Noiz kontsultatua: 2022-8-6).
* ↑ 2020-21 denboraldia. Federación Española de Rugby, ferugby.es (Noiz kontsultatua: 2022-8-6).

## Oharrak

* ↑ Fase erregularra bi multzotan jokatu zen. Universitario Rugby Sevilla igoera play-offetako irabazlea izan zen.
* ↑ Fase erregularra bi multzotan jokatu zen. El Salvador igoera play-offetako bigarrena izan zen.
* ↑ Fase erregularra bi multzotan jokatu zen. El Salvador igoera play-offetako txapelduna izan zen.
* ↑ Fase erregularra bi multzotan jokatu zen. Les Abelles igoera play-offetako bigarrena izan zen.
* ↑ 2020ko martxoan, COVID-19 pandemiaren erruz, liga bertan behera gelditu zen; une hartan zegoen sailkapena ofizial bihurtu zen.

## Kanpo estekak

* Datuak: Q103993621
# Espainiako atea (Donibane Garazi)

    Ez nahasi Baionako Espainiako atearekin.
Espainiako atea Donibane Garazi baxenabartar hiriburuko harresietako ate bat da.
Atea hegoaldera begira dago, Arnegi edo Orreaga (Nafarroako Donejakue bidea), Eiheralarre eta Uharte Garazi datozen bideak hartuz.
Gaur egun, Plaza Berriarekin lotzen da.

## Ikus, gainera

* Donibane Garaziko harresiak

## Kanpo estekak

Autoritate kontrola
Wikimedia proiektuak
Datuak: Q107509363
Datuak: Q107509363
iea Donibane Garaziko harresiakDonibane Garaziko harresiakAteakJondoni Jakobe atea • Frantziako atea • Elizako atea • Andredena Mariaren atea • Espainiako ateaKaleakZitadelako karrika • Espainiako karrika • Frantziako karrika • Elizako karrika • Uharteko karrika • Iturriko karrika • Askatasun karrika • Zuharpetako karrika • Floquet enparantzaZubiakErromatar zubia • Zubi berriaBarnealdeanMendiguren gaztelua / Donibaneko zitadela • Zubiburuko eliza :
# Espainiako bandera

Espainiako bandera :
| Erabilera | |
| Proportzioa | 2:3 |
| Erabakia | 1981 |
| Koloreak | Gorria Horia |
Espainiako bandera Espainiako erresumaren bandera da, historian zehar hainbat diseinu aldaketa izan dituena.

## Diseinua

Gaur indarrean dagoena 1981eko urriaren 5ean erabaki zen. Hiru errenkadak osatzen dute, bi gorrik eta horien neurri bikoitzekoa hori batek. Errenkada horiaren ezkerraldean Espainiako armarria darama.

## Beste datu batzuk

Hego Euskal Herrian Piperpoto izen gaitzesgarria ematen zaio, Espainian garai batean merkaturatzen zen piper-marka bateko potoetako kolore gorri-horiak direla-eta.

## Bestelakoak

* Presidentearen bandera
* Yateen bandera
* Aduanen bandera
* Errege familiaren estandartea

## Antzinakoak

* I. Errepublikakoa
* II. Errepublikakoa
* Frankismokoa (1938-1945)
* Frankismokoa (1945-1977)
* Trantsizio garaikoa

## Erreferentziak

* ↑ (Gaztelaniaz) LAB, Eusko Jaurlaritzako Sail Sindikala. (2009). El piperpoto en las sedes del Gobierno Vasco. .
* ↑ Andueza, J.B.. (2009). «Piperpotoa ezin kendu» Berria.

## Ikus, gainera

* Espainiako Bigarren Errepublikako bandera

## Kanpo estekak

* Datuak: Q121688
* Multimedia: National flag of Spain / Q121688
# Eurasiako plaka

Eurasiako plaka, plaka tektoniko kontinental bat da, Eurasia ia osoa hartzen duena. Salbuespenak honako hauek dira: Indiako azpikontinentea, Arabia (bi horiek euren plaka propioa dute) eta Verkhoyansk mendilerroaren ekialderantz dagoen Siberiaren zatia (Ipar Amerikako plakan dago). Ozeano Atlantikoaren iparraldeko zatiaren ekialdea ere hartzen du, erdialdeko Atlantikoko dortsaleraino, orotara 67.800.000 km²-ko hedadura duelarik. Honako plaka hauek ditu mugakide:
* Iparraldean, Ipar Amerikako plaka
* Hegoaldean, Afrikako plaka, Arabiako plaka eta Australiako plaka
* Ekialdean, Ipar Amerikako plaka, Filipinetako plaka, Okhotskeko plaka eta Amuriako plaka
* Mendebaldean, muga dibergentea du Ipar Amerikako plakarekin, aipaturiko dortsal atlantikoa sortu duena.

## Kanpo estekak

* Datuak: Q188521
* Multimedia: Eurasian tectonic plate / Q188521
# Eureka! Zientzia Museoa

Eureka Zientzia Museoa, Kutxa Fundazioaren gizarte-ekintzakoa, gure gizartearen zerbitzura dagoen kultura- eta hezkuntza-baliabide bat da. Donostiako Miramongo Parke Teknologikoan kokatua, ingurune natural batean.
Eureka! Zientzia Museoa museo interaktibo edo elkarreragilea da; informazioa era ludiko eta irakasgarrian aurkezten da bertan, komunikazio-estilo berriarekin, objektuak manipulatuz eta esperimentuak eginez.

## Ezaugarriak

Museoak zientziaren eta teknikaren munduari buruzko jardueretan parte hartzeko ingurune suspergarria eskaini nahi du. Zientzia-dibulgaziorako zentroa dela esan daiteke, adin guztietarako egokia, zientzia-printzipioak ulertzeko hezkuntza-programen osagarria, baita familia eta gizabanakoentzako baliabide bat ere beren aisialdirako, garapen pertsonalera zuzendua. 8.000m$^2$-ko azalera hartzen du.

## Atalak

* Erakusketa iraunkorrak:
** Hipatia: zientziaren hainbat eremu ikus daitezke bertan. 8 areto tematikotan banaturiko 170 modulu elkarreragile baino gehiago ditu.
** Animalia: 260 m$^2$ko instalazio honetan hiru ingurugiro daude birsortuta: tropikoetako oihana, basamortua eta itsasoa, itsas putzu baten bidez. Giro berezi hauetan bisitariek hainbat animalia ezagutuko dituzte, ekosistema bakoitzaren ordezkariak.
* 3D Planetariuma: 142 posturekin, oso tresna erabilgarria da astronomia irakasteko, baita murgiltze-zinemaren proiekzio ludikoagoak eskaintzeko ere. Sky Skan software digitala du.
* Behatoki astronomikoa: Foucaulten pendulua, eta gainera askotariko animazioak eta ikuskizunak, eta zonalde ludikoago bat simulagailuekin.
* Kanpoko lorategietan maketa-multzo bat (Gipuzkoako ondare-eraikinei dagozkienak), baita mini lorategi botanikoa eta doako aparkalekua ere.
* Txikiklik: 4 eta 9 urte arteko haurrentzako eremua.

## Ordutegia

Astelehenetik ostiralera 10:00-19:00 (uztaila eta abuztuan 20:00ak arte). Larunbata, igande eta jai egunetan: 11:00-20:00

## Kanpo estekak

* Eureka! Zientzia Museoaren webgunea (Gaztelaniaz)
* http://www.kutxa.eus/eu/
* Datuak: Q12257419
* ↑ (Gaztelaniaz) «Eureka! Zientzia Museoa, el museo de la ciencia.» Turismo País Vasco 2019-02-22 (Noiz kontsultatua: 2019-11-16).
* 1 2 «Nor gara» www.eurekamuseoa.eus (Noiz kontsultatua: 2019-11-16).
* 1 2 «Eureka! Zientzia Museoa - Guía de Ocio de Gipuzkoa - Gipuzkoako Aisialdi Gida» www.kulturweb.com (Noiz kontsultatua: 2019-11-16).
* ↑ «Eureka! Zientzia Museoko Planetariuma - Guía de Ocio de Gipuzkoa - Gipuzkoako Aisialdi Gida» www.kulturweb.com (Noiz kontsultatua: 2019-11-16).
* ↑ https://www.veiss.com,+Veiss Comunicación S. L. |. «Eureka Zientzia Museoa | Donostia / San Sebastián | GIPUZKOA / GUIPUZCOA | Euskadiko Nekazalturismo eta Landa-etxeak | Nekazalturismoa Elkartea» www.nekatur.net (Noiz kontsultatua: 2019-11-16).